title: 2009/481/EB: 2009 m. balandžio 6 d. Tarybos sprendimas dėl Europos bendrijos ir Bahamų Sandraugos susitarimo dėl trumpalaikio bevizio režimo pasirašymo ir laikino taikymo

text:
30.6.2009

               LT

               Europos Sąjungos oficialusis leidinys

               L 169/23

         TARYBOS SPRENDIMAS
   2009 m. balandžio 6 d.
   dėl Europos bendrijos ir Bahamų Sandraugos susitarimo dėl trumpalaikio bevizio režimo pasirašymo ir laikino taikymo
   (2009/481/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto i papunktį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               Tarybos reglamentu (EB) Nr. 1932/2006 (1) buvo iš dalies pakeistas Reglamentas (EB) Nr. 539/2001 (2), nustatantis trečiųjų šalių, kurių piliečiai, kirsdami Europos Sąjungos išorės sienas, privalo turėti vizas („neigiamas“ sąrašas), ir trečiųjų šalių, kurių piliečiams toks reikalavimas netaikomas („teigiamas“ sąrašas), sąrašus; juo, inter alia, iš „neigiamo“ sąrašo į „teigiamą“ buvo perkelta Bahamų Sandrauga (toliau - Bahamos). Be to, Reglamente (EB) Nr. 1932/2006 nustatyta, kad vizų režimas nebus taikomas tik nuo Europos bendrijos ir Bahamų sudarytino susitarimo dėl vizų režimo netaikymo įsigaliojimo dienos.

               (2)

               2008 m. birželio 5 d. sprendimu Taryba įgaliojo Komisiją vesti derybas dėl Europos bendrijos ir Bahamų susitarimo dėl trumpalaikio bevizio režimo.

               (3)

               Derybos dėl susitarimo buvo pradėtos 2008 m. liepos 4 d. ir baigtos 2008 m. spalio 16 d.

               (4)

               2008 m. lapkričio 19 d. Briuselyje parafuotas susitarimas turėtų būti pasirašytas, o pridėtos deklaracijos patvirtintos. Susitarimas turėtų būti taikomas laikinai, kol bus baigtos jo oficialaus sudarymo procedūros.

               (5)

               Pagal Protokolo dėl Jungtinės Karalystės ir Airijos pozicijos, pridėto prie Europos Sąjungos sutarties ir Europos bendrijos steigimo sutarties, 1 ir 2 straipsnius bei nepažeidžiant minėto protokolo 4 straipsnio šios valstybės narės nedalyvauja priimant šį sprendimą, neprivalo jo laikytis ir jis joms netaikomas,

         NUSPRENDĖ:
   1 straipsnis
   Europos bendrijos ir Bahamų Sandraugos susitarimo dėl trumpalaikio bevizio režimo (toliau – susitarimas) pasirašymas patvirtinamas Bendrijos vardu su sąlyga, kad jis turi būti sudarytas.
   Susitarimo tekstas pridedamas prie šio sprendimo.
   2 straipsnis
   Prie šio sprendimo pridėtos deklaracijos patvirtinamos Bendrijos vardu.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą Bendrijos vardu su sąlyga, kad jis turi būti sudarytas.
   4 straipsnis
   Susitarimas laikinai taikomas nuo jo pasirašymo datos (3), kol bus baigtos jo oficialaus sudarymo procedūros.

      Priimta Liuksemburge 2009 m. balandžio 6 d.

            Tarybos vardu

            Pirmininkas

         J. POSPÍŠIL

      (1)  OL L 405, 2006 12 30, p. 23.

      (2)  OL L 81, 2001 3 21, p. 1.

      (3)  Susitarimo pasirašymo datą Tarybos Generalinis sekretoriatas paskelbs Europos Sąjungos oficialiajame leidinyje.
   BENDRA DEKLARACIJA DĖL ISLANDIJOS, NORVEGIJOS, ŠVEICARIJOS IR LICHTENŠTEINO
   Susitariančiosios Šalys atkreipia dėmesį į glaudžius Europos bendrijos ir Norvegijos, Islandijos, Šveicarijos ir Lichtenšteino santykius, visų pirma pagal 1999 m. gegužės 18 d. ir 2004 m. spalio 26 d. susitarimus dėl šių šalių asociacijos įgyvendinant, taikant ir plėtojant Šengeno acquis.
   Šiomis aplinkybėmis pageidautina, kad Norvegijos, Islandijos, Šveicarijos ir Lichtenšteino valdžios institucijos bei Bahamų valdžios institucijos nedelsdamos sudarytų dvišalius susitarimus dėl trumpalaikio bevizio režimo panašiomis į šiame susitarime numatytąsias sąlygomis.
   BENDRA DEKLARACIJA DĖL ŠIO SUSITARIMO 3 STRAIPSNIO 2 DALYJE NURODYTOS ASMENŲ, KURIE VYKSTA DIRBTI MOKAMO DARBO, KATEGORIJOS AIŠKINIMO
   Siekdamos užtikrinti, kad būtų vienodai aiškinama, Susitariančiosios Šalys sutaria, kad šiame susitarime mokamą darbą dirbančių asmenų kategorijai priskiriami asmenys, kurie kaip darbuotojai ar paslaugų teikėjai atvyksta į kitos Susitariančiosios Šalies teritoriją dirbti mokamo darbo arba teikti mokamų paslaugų.
   Prie šios kategorijos neturėtų būti priskiriami:

               —

               verslininkai, tai yra, verslo reikalais vykstantys asmenys (neįdarbinti kitos Susitariančiosios Šalies šalyje),

               —

               sportininkai ir menininkai, atliekantys ad hoc veiklą,

               —

               žurnalistai, kuriuos siunčia jų gyvenamosios vietos žiniasklaidos organizacijos, ir

               —

               bendrovių vidaus stažuotojai.

         Pagal šio susitarimo 6 straipsnį už šios deklaracijos įgyvendinimo stebėjimą atsakingas Jungtinis komitetas, kuris, manydamas, kad būtina, ir atsižvelgdamas į Susitariančiųjų Šalių patirtį, gali siūlyti pakeitimus.
   BENDRA DEKLARACIJA DĖL ŠIO SUSITARIMO 4 STRAIPSNYJE NURODYTŲ TRIJŲ MĖNESIŲ PER ŠEŠIŲ MĖNESIŲ LAIKOTARPĮ NUO PIRMOJO ATVYKIMO DIENOS AIŠKINIMO
   Susitariančiosios Šalys sutaria, kad šio susitarimo 4 straipsnyje nurodyti ne ilgiau kaip trys mėnesiai per šešių mėnesių laikotarpį nuo pirmojo atvykimo į Bahamų arba Šengeno erdvės teritoriją dienos reiškia nenutrūkstamą viešnagę arba kelias viešnages iš eilės, kurių bendra trukmė neviršija trijų mėnesių, bet kuriuo šešių mėnesių laikotarpiu.
   BENDRA DEKLARACIJA DĖL PILIEČIŲ INFORMAVIMO APIE VIZŲ REŽIMO ATSISAKYMO SUSITARIMĄ
   Pripažindamos skaidrumo svarbą Europos Sąjungos ir Bahamų piliečiams, Susitariančiosios Šalys sutaria užtikrinti išsamios informacijos apie vizų režimo atsisakymo susitarimo turinį ir padarinius bei susijusius klausimus, kaip antai apie atvykimo sąlygas, sklaidą.
    ---documentbreak---

               30.6.2009

               LT

               Europos Sąjungos oficialusis leidinys

               L 169/24

         Europos bendrijos ir Bahamų Sandraugos
   SUSITARIMAS
   dėl trumpalaikio bevizio režimo
   EUROPOS BENDRIJA (toliau – Bendrija) ir
   BAHAMŲ SANDRAUGA (toliau – Bahamos),
   toliau kartu – Susitariančiosios Šalys;
   SIEKDAMOS toliau plėtoti draugiškus Susitariančiųjų Šalių santykius ir norėdamos palengvinti keliavimą užtikrindamos savo piliečių bevizį atvykimą ir trumpalaikį buvimą;
   ATSIŽVELGDAMOS į 2006 m. gruodžio 21 d. Tarybos reglamentą (EB) Nr. 1932/2006, iš dalies keičiantį Reglamentą (EB) Nr. 539/2001, nustatantį trečiųjų šalių, kurių piliečiai, kirsdami išorės sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (1), kuriuo, inter alia, šešios trečiosios šalys, įskaitant Bahamas, buvo perkeltos į trečiųjų šalių, kurių piliečiams trumpalaikio buvimo Europos Sąjungos (ES) valstybėse narėse atveju vizų reikalavimas netaikomas, sąrašą;
   ATSIŽVELGDAMOS į tai, kad Reglamento (EB) Nr. 1932/2006 2 straipsnyje nurodoma, kad šioms šešioms šalims vizų reikalavimo išimtis taikytina tik nuo Europos bendrijos su susijusia šalimi sudarytino susitarimo dėl vizų reikalavimo išimčių įsigaliojimo datos;
   PRIPAŽINDAMOS, kad vizų reikalavimas kelių valstybių narių piliečiams, kurie vyksta į Bahamas ne ilgiau negu trims arba aštuoniems mėnesiams, netaikomas, o kitoms – taikomas;
   TROKŠDAMOS užtikrinti, kad būtų laikomasi vienodų sąlygų visiems ES piliečiams sudarymo principo;
   ATSIŽVELGDAMOS į tai, kad asmenims, vykstantiems dirbti mokamo darbo, trumpalaikio buvimo metu šis susitarimas netaikomas, todėl šiai kategorijai tebetaikomos Bendrijos teisės ir valstybių narių nacionalinės teisės, taip pat Bahamų nacionalinės teisės atitinkamos taisyklės dėl vizų reikalavimo ar išimties ir galimybės įsidarbinti;
   ATSIŽVELGDAMOS į Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos teisės sistemą, pridėtus prie Europos Sąjungos sutarties ir Europos bendrijos steigimo sutarties, ir patvirtindamos, kad šio susitarimo nuostatos netaikomos Jungtinei Karalystei ir Airijai,
   SUSITARĖ:
   1 straipsnis
   Tikslas
   Šis susitarimas nustato bevizį režimą Europos Sąjungos ir Bahamų piliečiams, vykstantiems į kitos Susitariančiosios Šalies teritoriją ne ilgiau kaip trims mėnesiams per šešių mėnesių laikotarpį.
   2 straipsnis
   Apibrėžtys
   Šiame susitarime:
   a)   valstybė narė- bet kuri Europos Sąjungos valstybė narė, išskyrus Jungtinę Karalystę ir Airiją;
   b)   Europos Sąjungos pilietis- a punkte apibrėžtos valstybės narės pilietis;
   c)   Bahamų pilietis- bet kuris Bahamų pilietybę turintis asmuo;
   d)   Šengeno erdvė- erdvė be vidaus sienų, kurią sudaro a punkte apibrėžtų valstybių narių, taikančių visą Šengeno acquis, teritorijos.
   3 straipsnis
   Taikymo sritis
   1.   Europos Sąjungos piliečiai, turintys valstybės narės išduotus galiojančius paprastus, diplomatinius ar tarnybinius ir (arba) pareiginius pasus, gali atvykti ir būti Bahamų teritorijoje be vizos 4 straipsnio 1 dalyje nurodytą laikotarpį.
   Bahamų piliečiai, turintys Bahamų išduotus galiojančius paprastus, diplomatinius ar tarnybinius ir (arba) pareiginius pasus, gali atvykti ir būti valstybių narių teritorijoje be vizos 4 straipsnio 2 dalyje nurodytą laikotarpį.
   2.   1 dalis netaikoma asmenims, vykstantiems dirbti mokamo darbo.
   Kiekviena valstybė narė atskirai gali nuspręsti taikyti vizų reikalavimą Bahamų šios kategorijos piliečiams arba jį panaikinti pagal Reglamento (EB) Nr. 539/2001 4 straipsnio 3 dalį.
   Bahamos gali atskirai nuspręsti dėl vizų reikalavimo ar bevizio režimo kiekvienos valstybės narės šios kategorijos piliečiams pagal savo nacionalinę teisę.
   3.   Šiuo susitarimu numatytas bevizis režimas taikomas nepažeidžiant Susitariančiųjų Šalių įstatymų, susijusių su atvykimo ir trumpalaikio buvimo sąlygomis. Valstybės narės ir Bahamos pasilieka teisę neleisti atvykti į savo teritorijas arba trumpai jose būti, jeigu nesilaikoma vienos ar kelių iš šių sąlygų.
   4.   Bevizis režimas taikomas nepaisant transporto, kuriuo kertamos Susitariančiųjų Šalių sienos, rūšies.
   5.   Šiame susitarime neaptariami klausimai reglamentuojami Bendrijos teisės, valstybių narių nacionalinės teisės ar Bahamų nacionalinės teisės.
   4 straipsnis
   Buvimo trukmė
   1.   Europos Sąjungos piliečiai gali būti Bahamų teritorijoje ne ilgiau kaip tris mėnesius per šešių mėnesių laikotarpį nuo pirmojo atvykimo į šalies teritoriją dienos.
   2.   Bahamų piliečiai gali būti Šengeno erdvėje ne ilgiau kaip tris mėnesius per šešių mėnesių laikotarpį nuo pirmojo atvykimo į bet kurios valstybės narės, taikančios visą Šengeno acquis, teritoriją dienos. Šie trys mėnesiai per šešių mėnesių laikotarpį apskaičiuojami nepaisant buvimo valstybėje narėje, kuri dar netaiko visos Šengeno acquis.
   Bahamų piliečiai gali būti ne ilgiau kaip tris mėnesius per šešių mėnesių laikotarpį nuo pirmojo atvykimo į kiekvienos valstybės narės, kuri taiko dar ne visą Šengeno acquis, teritoriją dienos, nepaisant apskaičiuoto buvimo Šengeno erdvėje laikotarpio.
   3.   Susitarimas neturi įtakos galimybei Bahamoms bei valstybėms narėms pratęsti buvimo laikotarpį ilgiau negu tris mėnesius pagal nacionalinę teisę ir Bendrijos teisę.
   5 straipsnis
   Teritorinis taikymas
   1.   Šio susitarimo nuostatos taikomos tik europinėje Prancūzijos Respublikos teritorijoje.
   2.   Šio susitarimo nuostatos taikomos tik europinėje Nyderlandų Karalystės teritorijoje.
   6 straipsnis
   Jungtinis susitarimo valdymo komitetas
   1.   Susitariančiosios Šalys įsteigia Jungtinį ekspertų komitetą (toliau – Komitetas), sudarytą iš Europos bendrijos ir Bahamų atstovų. Bendrijai atstovauja Europos Komisija.
   2.   Komiteto uždaviniai, inter alia:

               a)

               stebėti, kaip įgyvendinamas šis susitarimas;

               b)

               siūlyti šio susitarimo pakeitimus arba papildymus;

               c)

               spręsti ginčus dėl šio susitarimo nuostatų aiškinimo ar taikymo.

         3.   Atsiradus būtinybei, Komitetas sušaukiamas vienos iš Susitariančiųjų Šalių prašymu.
   4.   Komitetas nustato savo darbo tvarkos taisykles.
   7 straipsnis
   Ryšys tarp šio susitarimo ir valstybių narių beiBahamų esamų dvišalių susitarimųdėl vizų režimo atsisakymo
   Šiam susitarimui teikiama pirmenybė prieš atskirų valstybių narių ir Bahamų bet kokių dvišalių susitarimų ar priemonių nuostatas, jeigu jos reglamentuoja šio susitarimo taikymo sričiai priklausančius klausimus.
   8 straipsnis
   Baigiamosios nuostatos
   1.   Šį susitarimą Susitariančiosios Šalys ratifikuoja arba tvirtina pagal atitinkamas vidaus procedūras, ir jis įsigalioja pirmąją antro mėnesio, einančio po datos, kurią Susitariančiosios Šalys praneša viena kitai apie minėtų procedūrų užbaigimą, dieną.
   2.   Šis susitarimas sudaromas neapibrėžtam laikotarpiui, nebent būtų nutrauktas pagal 5 dalį.
   3.   Šis susitarimas gali būti iš dalies keičiamas raštišku Susitariančiųjų Šalių susitarimu. Pakeitimai įsigalioja po to, kai Susitariančiosios Šalys viena kitai praneša apie šiam tikslui būtinų vidaus procedūrų užbaigimą.
   4.   Bet kuri Susitariančioji Šalis viešosios tvarkos, nacionalinio saugumo užtikrinimo arba visuomenės sveikatos apsaugos sumetimais, taip pat dėl neteisėtos imigracijos ar dėl kurios nors Susitariančiosios Šalies vėl įvesto vizų reikalavimo gali visiškai arba iš dalies sustabdyti šio susitarimo taikymą. Apie sprendimą sustabdyti kitai Susitariančiajai Šaliai pranešama ne vėliau kaip prieš du mėnesius iki jo įsigaliojimo. Šio susitarimo taikymą sustabdžiusi Susitariančioji Šalis nedelsdama informuoja kitą Susitariančiąją Šalį, jeigu sustabdyti priežasčių nebelieka.
   5.   Kiekviena Susitariančioji Šalis gali nutraukti šį susitarimą raštu pranešdama kitai Susitariančiajai Šaliai. Šis susitarimas netenka galios po 90 dienų nuo tokio pranešimo datos.
   6.   Bahamos gali sustabdyti šio susitarimo taikymą arba susitarimą nutraukti tik visų valstybių narių atžvilgiu.
   7.   Bendrija gali sustabdyti šio susitarimo taikymą arba susitarimą nutraukti tik visų savo valstybių narių atžvilgiu.

      Priimta Briuselyje 2009 m. gegužės 28 d. dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis, visi tekstai yra autentiški.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Бахамската общност
         Por la Commonwealth de Las Bahamas
         Za Bahamské společenství
         For Commonwealth of The Bahamas
         Für das Commonwealth der Bahamas
         Bahama Ühenduse nimel
         Για την Κοινοπολιτεία των Νήσων Μπαχάμες
         For the Commonwealth of The Bahamas
         Pour le Commonwealth des Bahamas
         Per il Commonwealth delle Bahamas
         Bahamu Salu Sadraudzības vārdā
         Bahamų Sandraugos vardu
         A Bahamai Közösség részéről
         Għall-Commonwealth tal-Bahamas
         Voor het Gemenebest van de Bahama’s
         W imieniu Wspólnoty Bahamów
         Pela Comunidade das Baamas
         Pentru Uniunea Bahamas
         Za Bahamské spoločenstvo
         Za Zvezo Bahami
         Bahaman liittovaltion puolesta
         För Samväldet Bahamas

      (1)  OL L 405, 2006 12 30, p. 23.


title: 2009/228/EB: 2008 m. balandžio 22 d. Europos Parlamento sprendimas dėl Europos tinklų ir informacijos apsaugos agentūros 2006 finansinių metų sąskaitų uždarymo

text:
31.3.2009

               LT

               Europos Sąjungos oficialusis leidinys

               L 88/225

      EUROPOS PARLAMENTO SPRENDIMAS

   2008 m. balandžio 22 d.
   dėl Europos tinklų ir informacijos apsaugos agentūros 2006 finansinių metų sąskaitų uždarymo
   (2009/228/EB)
   EUROPOS PARLAMENTAS,
   atsižvelgdamas į 2006 finansinių metų Europos tinklų ir informacijos apsaugos agentūros galutines metines ataskaitas (1),
   atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2006 finansinių metų galutinių metinių ataskaitų kartu su Agentūros atsakymais (2),
   atsižvelgdamas į 2008 m. vasario 12 d. Tarybos rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004 dėl Europos tinklų ir informacijos apsaugos agentūros įsteigimo (4), ir ypač į jo 17 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą (A6–0119/2008),

               1.

               nurodo, kad Europos tinklų ir informacijos apsaugos agentūros galutinės metinės ataskaitos pridėtos prie Audito Rūmų ataskaitos;

               2.

               pritaria Europos tinklų ir informacijos apsaugos agentūros 2006 finansinių metų sąskaitų uždarymui;

               3.

               paveda Pirmininkui perduoti šį sprendimą Europos tinklų ir informacijos apsaugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 23.

      (2)  OL C 309, 2007 12 19, p. 1.

      (3)  OL L 248, 2002 9 16, p. 1.

      (4)  OL L 77, 2004 3 13, p. 1.

      (5)  OL L 357, 2002 12 31, p. 72.


title: 2016 m. sausio 14 d. Komisijos sprendimas, kuriuo paskiriami keturi Europos patariamojo statistikos komiteto nariai

text:
15.1.2016

               LT

               Europos Sąjungos oficialusis leidinys

               C 12/2

         KOMISIJOS SPRENDIMAS
   2016 m. sausio 14 d.
   kuriuo paskiriami keturi Europos patariamojo statistikos komiteto nariai
   (2016/C 12/02)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos sprendimą Nr. 234/2008/EB, įsteigiantį Europos patariamąjį statistikos komitetą ir panaikinantį Tarybos sprendimą 91/116/EEB (1), ypač į jo 4 straipsnio 1 dalies a punktą,
   kadangi:

               (1)

               Europos patariamąjį statistikos komitetą (toliau – EPSK) sudaro 24 nariai;

               (2)

               pagal Sprendimo Nr. 234/2008/EB 4 straipsnio 1 dalies a punktą dvylika EPSK narių skiria Komisija;

               (3)

               valstybės narės Komisijai pateikė aukštos kvalifikacijos statistikos srityje kandidatų sąrašą;

               (4)

               Komisijos sprendimu Nr. 2014/C 138/02 (2) Komisija paskyrė aštuonis EPSK narius ir sudarė rezervo sąrašą tam atvejui, jei paskirtieji nariai atsistatydintų arba netikėtai negalėtų eiti pareigų;

               (5)

               Komisija, tinkamai pasikonsultavusi su Europos Parlamentu ir Taryba, turėtų paskirti likusius keturis narius;

               (6)

               skirdama šiuos keturis narius Komisija stengėsi užtikrinti, kad jie vienodu mastu atstovautų Europos statistikos naudotojams, respondentams ir kitiems suinteresuotiesiems subjektams;

               (7)

               Komisija turėtų atnaujinti rezervo sąrašą tam atvejui, jei paskirtieji nariai atsistatydintų arba netikėtai negalėtų eiti pareigų,

         PRIĖMĖ ŠĮ SPRENDIMĄ:
   1 straipsnis
   Toliau nurodyti asmenys nuo 2016 m. sausio 1 d. penkerių metų kadencijai paskiriami Europos patariamojo statistikos komiteto nariais:

               Ariane KÖNIG,

               David HAND,

               Biruta SLOKA,

               Claudiu HERTELIU.

         2 straipsnis
   Į rezervo sąrašą įtraukiami šie asmenys:

               Ian Philip CASSAR,

               Marcel RÉMON,

               Eskil WADENSJÖ,

               Jan FISCHER.

         3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. sausio 14 d.

            Komisijos vardu

         Marianne THYSSEN

            Komisijos narė

      (1)  OL L 73, 2008 3 15, p. 13.

      (2)  2014 m. gegužės 5 d. Komisijos sprendimas 2014/C 138/02 dėl aštuonių Europos patariamojo statistikos komiteto narių skyrimo (OL C 138, 2014 5 8, p. 2).


title: 2006/979/BUSP 2006 m. gruodžio 5 d. Politinio ir saugumo komiteto sprendimas ESPM/1/2006 dėl Europos Sąjungos policijos misijos (ESPM) Bosnijoje ir Hercegovinoje vadovo-policijos komisaro įgaliojimų pratęsimo

text:
21.12.2006

               LT

               Europos Sąjungos oficialusis leidinys

               L 365/87

      POLITINIO IR SAUGUMO KOMITETO SPRENDIMAS ESPM/1/2006
   2006 m. gruodžio 5 d.
   dėl Europos Sąjungos policijos misijos (ESPM) Bosnijoje ir Hercegovinoje vadovo-policijos komisaro įgaliojimų pratęsimo
   (2006/979/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2005 m. lapkričio 24 d. Tarybos bendruosius veiksmus 2005/824/BUSP dėl Europos Sąjungos policijos misijos (ESPM) Bosnijoje ir Hercegovinoje (BiH) (1), ypač į jų 9 straipsnio 1 dalį,
   kadangi:

               (1)

               Bendrųjų veiksmų 2005/824/BUSP 9 straipsnio 1 dalyje numatyta, kad Taryba įgalioja Politinį ir saugumo komitetą priimti atitinkamus sprendimus pagal Sutarties 25 straipsnį, įskaitant sprendimą skirti misijos vadovą-policijos komisarą.

               (2)

               2005 m. lapkričio 25 d. Politinis ir saugumo komitetas priėmė sprendimą ESPM/2/2005, kuriuo brigados generolas Vincenzo COPPOLA buvo paskirtas Europos Sąjungos policijos misijos (ESPM) Bosnijoje ir Hercegovinoje vadovu (2).

               (3)

               Šio sprendimo galiojimas baigiasi 2006 m. gruodžio 31 d.

               (4)

               Generalinis sekretorius-vyriausiasis įgaliotinis pasiūlė Europos Sąjungos policijos misijos (ESPM) Bosnijoje ir Hercegovinoje vadovo brigados generolo Vincenzo COPPOLA įgaliojimus pratęsti visam misijos laikotarpiui.

               (5)

               Todėl Europos Sąjungos policijos misijos (ESPM) Bosnijoje ir Hercegovinoje vadovo įgaliojimai turėtų būti pratęsti iki 2007 m. gruodžio 31 d.,

         NUSPRENDĖ:
   1 straipsnis
   Europos Sąjungos policijos misijos (ESPM) Bosnijoje ir Hercegovinoje misijos vadovo-policijos komisaro brigados generolo Vincenzo COPPOLA įgaliojimai pratęsiami iki 2007 m. gruodžio 31 d.
   2 straipsnis
   Šis sprendimas įsigalioja jo priėmimo dieną.
   Jis taikomas iki 2007 m. gruodžio 31 d.

      Priimta Briuselyje, 2006 m. gruodžio 5 d.

            Politinio ir saugumo komiteto vardu

            Pirmininkas

         T. TANNER

      (1)  OL L 307, 2005 11 25, p. 55.

      (2)  OL L 335, 2005 12 21, p. 58.


title: 2016 m. kovo 15 d. Tarybos sprendimas (ES) 2016/436 dėl pozicijos, kuri turi būti priimta Europos Sąjungos vardu Muitinės pakomitetyje, įsteigtame Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu, dėl to susitarimo II protokolo dėl sąvokos „kilmės statusą turintys produktai“ apibrėžties ir administracinio bendradarbiavimo metodų pakeitimo

text:
23.3.2016

               LT

               Europos Sąjungos oficialusis leidinys

               L 76/35

         TARYBOS SPRENDIMAS (ES) 2016/436
   2016 m. kovo 15 d.
   dėl pozicijos, kuri turi būti priimta Europos Sąjungos vardu Muitinės pakomitetyje, įsteigtame Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu, dėl to susitarimo II protokolo dėl sąvokos „kilmės statusą turintys produktai“ apibrėžties ir administracinio bendradarbiavimo metodų pakeitimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo (1) (toliau – susitarimas) II protokole (toliau – II protokolas) pateikiama sąvokos „kilmės statusą turintys produktai“ apibrėžtis ir nustatomi administracinio bendradarbiavimo metodai;

               (2)

               dauguma susitarimo nuostatų dėl prekybos ir su prekyba susijusių klausimų, įskaitant II protokolą, laikinai taikomos nuo 2014 m. rugsėjo 1 d.;

               (3)

               Visos Europos ir Viduržemio jūros regiono valstybių preferencinių kilmės taisyklių regioninėje konvencijoje (2) (toliau – Konvencija) išdėstytos nuostatos dėl prekių, kuriomis prekiaujama pagal atitinkamus Konvencijos susitariančiųjų šalių sudarytus susitarimus, kilmės;

               (4)

               Sąjunga Konvenciją pasirašė 2011 m. birželio 15 d. Konvencijos jungtinis komitetas 2014 m. gegužės 21 d. sprendimu Nr. 2 (3) nusprendė, kad Moldovos Respublika turėtų būti pakviesta prisijungti prie Konvencijos;

               (5)

               Sąjunga ir Moldovos Respublika savo priėmimo dokumentus Konvencijos depozitarui deponavo atitinkamai 2012 m. kovo 26 d. ir 2015 m. liepos 31 d. Todėl Konvencija pagal jos 10 straipsnio 3 dalį Sąjungai ir Moldovos Respublikai įsigaliojo atitinkamai 2012 m. gegužės 1 d. ir 2015 m. rugsėjo 1 d.;

               (6)

               Konvencijos 6 straipsnyje numatyta, kad kiekviena susitariančioji šalis turi imtis reikiamų priemonių veiksmingam Konvencijos taikymui užtikrinti. Tuo tikslu Muitinės pakomitetis, įsteigtas susitarimu (toliau – Muitinės pakomitetis), turėtų priimti sprendimą, kuriuo II protokolas būtų pakeistas nauju protokolu, kuriame dėl kilmės taisyklių daroma nuoroda į Konvenciją;

               (7)

               todėl Sąjungos pozicija Muitinės pakomitetyje turėtų būti grindžiama pridėtu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kuri turi būti priimta Europos Sąjungos vardu Muitinės pakomitetyje, įsteigtame Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu, dėl to susitarimo II protokolo dėl sąvokos „kilmės statusą turintys produktai“ apibrėžties ir administracinio bendradarbiavimo metodų pakeitimo nauju protokolu, kuriame dėl kilmės taisyklių daroma nuoroda į Visos Europos ir Viduržemio jūros regiono valstybių preferencinių kilmės taisyklių regioninę konvenciją, grindžiama prie šio sprendimo pridėtu Muitinės pakomitečio sprendimo projektu.
   Neesminiams Muitinės pakomitečio sprendimo projekto techninio pobūdžio pakeitimams Sąjungos atstovai Muitinės pakomitetyje gali pritarti be papildomo Tarybos sprendimo.
   2 straipsnis
   Muitinės pakomitečio sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. kovo 15 d.

            Tarybos vardu

            Pirmininkas

         A.G. KOENDERS

      (1)  OL L 260, 2014 8 30, p. 4.

      (2)  OL L 54, 2013 2 26, p. 4.

      (3)  OL L 217, 2014 7 23, p. 88.

      PROJEKTAS
      ES IR MOLDOVOS RESPUBLIKOS MUITINĖS PAKOMITEČIO SPRENDIMAS Nr. …/2016
      … m. … … d.
      dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo II protokolo dėl sąvokos „kilmės statusą turintys produktai“ apibrėžties ir administracinio bendradarbiavimo metodų pakeitimo
      ES IR MOLDOVOS RESPUBLIKOS MUITINĖS PAKOMITETIS,
      atsižvelgdamas į Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą (1), ypač į jo II protokolo dėl sąvokos „kilmės statusą turintys produktai“ apibrėžties ir administracinio bendradarbiavimo metodų 38 straipsnį,
      kadangi:

                  (1)

                  Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo (toliau – susitarimas) 144 straipsnio 2 dalyje daroma nuoroda į susitarimo II protokolą (toliau – II protokolas), kuriame nustatytos kilmės taisyklės ir numatyta kilmės kumuliacija tarp Sąjungos ir Moldovos Respublikos;

                  (2)

                  dauguma susitarimo nuostatų dėl prekybos ir su prekyba susijusių klausimų, įskaitant II protokolą, laikinai taikomos nuo 2014 m. rugsėjo 1 d.;

                  (3)

                  II protokolo 38 straipsnyje numatyta, kad susitarimo 200 straipsnyje nurodytas Muitinės pakomitetis gali priimti sprendimą iš dalies pakeisti to protokolo nuostatas;

                  (4)

                  Visos Europos ir Viduržemio jūros regiono valstybių preferencinių kilmės taisyklių regionine konvencija (2) (toliau – Konvencija) siekiama vienu teisės aktu pakeisti kilmės taisyklių protokolus, kurie šiuo metu galioja Europos ir Viduržemio jūros regiono šalyse;

                  (5)

                  Sąjunga Konvenciją pasirašė 2011 m. birželio 15 d. Konvencijos jungtinis komitetas 2014 m. gegužės 21 d. sprendimu Nr. 2 (3) nusprendė, kad Moldovos Respublika turėtų būti pakviesta prisijungti prie Konvencijos;

                  (6)

                  Sąjunga ir Moldovos Respublika savo priėmimo dokumentus Konvencijos depozitarui deponavo atitinkamai 2012 m. kovo 26 d. ir 2015 m. liepos 31 d. Todėl Konvencija pagal jos 10 straipsnio 3 dalį Sąjungai ir Moldovos Respublikai įsigaliojo atitinkamai 2012 m. gegužės 1 d. ir 2015 m. rugsėjo 1 d.;

                  (7)

                  todėl II protokolas turėtų būti pakeistas nauju protokolu, kuriame daroma nuoroda į Konvenciją,

            PRIĖMĖ ŠĮ SPRENDIMĄ:
      1 straipsnis
      Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo II protokolas dėl sąvokos „kilmės statusą turintys produktai“ apibrėžties ir administracinio bendradarbiavimo metodų pakeičiamas šio sprendimo priede išdėstytu tekstu.
      2 straipsnis
      Šis sprendimas įsigalioja jo priėmimo dieną.
      Jis taikomas nuo …

         Priimta …

               Muitinės pakomitečio vardu

               Pirmininkas

         (1)  OL L 260, 2014 8 30, p. 4.

         (2)  OL L 54, 2013 2 26, p. 4.

         (3)  OL L 217, 2014 7 23, p. 88.

         PRIEDAS

            II PROTOKOLAS

            dėl sąvokos „kilmės statusą turintys produktai“ apibrėžties ir administracinio bendradarbiavimo metodų

         1 straipsnis
         Taikytinos kilmės taisyklės
         1.   Įgyvendinant šį susitarimą taikomas Visos Europos ir Viduržemio jūros regiono valstybių preferencinių kilmės taisyklių regioninės konvencijos (1) (toliau – Konvencija) I priedėlis ir atitinkamos II priedėlio nuostatos.
         2.   Visos Konvencijos I priedėlyje ir atitinkamose II priedėlio nuostatose daromos nuorodos į „atitinkamą susitarimą“ reiškia nuorodas į šį susitarimą.
         2 straipsnis
         Ginčų sprendimas
         1.   Jeigu dėl Konvencijos I priedėlio 32 straipsnyje numatytų tikrinimo procedūrų kyla ginčų, kurių tarpusavyje negali išspręsti tikrinimą atlikti prašanti muitinė ir tą tikrinimą atlikti turinti muitinė, tie ginčai perduodami spręsti Muitinės pakomitečiui. Šio susitarimo V antraštinės dalies („Prekyba ir su prekyba susiję klausimai“) 14 skyriaus („Ginčų sprendimas“) nuostatos dėl ginčų sprendimo tvarkos netaikomos.
         2.   Importuotojo ir importuojančios šalies muitinės ginčai visais atvejais sprendžiami pagal tos šalies teisės aktus.
         3 straipsnis
         Protokolo pakeitimai
         Muitinės pakomitetis gali priimti sprendimą iš dalies pakeisti šio protokolo nuostatas.
         4 straipsnis
         Pasitraukimas iš Konvencijos
         1.   Jei Europos Sąjunga arba Moldovos Respublika raštu praneša Konvencijos depozitarui apie ketinimą pasitraukti iš Konvencijos pagal jos 9 straipsnį, Europos Sąjunga ir Moldovos Respublika nedelsdamos pradeda derybas dėl kilmės taisyklių, taikytinų siekiant įgyvendinti šį susitarimą.
         2.   Iki tol, kol įsigalios tokios naujos derybomis sutartos kilmės taisyklės, šiam susitarimui toliau taikomos Konvencijos I priedėlyje nustatytos kilmės taisyklės ir, jei taikytina, atitinkamos II priedėlio nuostatos, galiojančios pasitraukimo metu. Tačiau nuo pasitraukimo momento laikoma, kad Konvencijos I priedėlyje nustatytomis kilmės taisyklėmis ir, jei taikytina, atitinkamomis II priedėlio nuostatomis leidžiama tik dvišalė kumuliacija tarp Europos Sąjungos ir Moldovos Respublikos.
         5 straipsnis
         Pereinamojo laikotarpio nuostatos. Kumuliacija
         Nepaisant Konvencijos I priedėlio 16 straipsnio 5 dalies ir 21 straipsnio 3 dalies, jei kumuliacija susijusi tik su ELPA valstybėmis, Farerų salomis, Europos Sąjunga, Turkija, kitais stabilizacijos ir asociacijos proceso dalyviais ir Moldovos Respublika, kilmės įrodymas gali būti EUR.1 judėjimo sertifikatas arba kilmės deklaracija.

            (1)  OL L 54, 2013 2 26, p. 4.


title: 1994 m. spalio 24 d. Tarybos Sprendimas dėl Bendrosios pozicijos, Tarybos priimtos pagal Europos Sąjungos sutarties J.2 straipsnį, dėl Europos Sąjungos tikslų ir prioritetų Ruandos atžvilgiu

text:
Svarbus teisinis pranešimas

|

31994D0697

Oficialusis leidinys L 283 , 29/10/1994 p. 0001 - 0002 specialusis leidimas suomių kalba: skyrius 18 tomas 1 p. 0007  specialusis leidimas švedų kalba: skyrius 18 tomas 1 p. 0007

		Tarybos sprendimas1994 m. spalio 24 d.dėl Bendrosios pozicijos, Tarybos priimtos pagal Europos Sąjungos sutarties J.2 straipsnį, dėl Europos Sąjungos tikslų ir prioritetų Ruandos atžvilgiu(94/697/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos J.2 straipsnį,atkreipdama dėmesį į priemones ir programas, kurių Bendrija jau ėmėsi siekdama ACP/EEB konvencijų kontekste prisidėti prie Sąjungos tikslų ir prioritetų Ruandos atžvilgiu, ir į Komisijos ketinimą tęsti tokius veiksmus bei ketvirtos ACP/EEB konvencijos kontekste imtis atitinkamų žingsnių,NUSPRENDĖ:1 straipsnisŠio sprendimo priede pateikiamas pareiškimas priimamas kaip neatskiriama šios bendrosios pozicijos dalis.2 straipsnisŠis sprendimas skelbiamas Oficialiajame leidinyje.Priimta Briuselyje, 1994 m. spalio 24 d.Tarybos varduPirmininkasTh. Waigel--------------------------------------------------PRIEDASEUROPOS SĄJUNGOS TIKSLAI IR PRIORITETAI RUANDOS ATŽVILGIUReikia teikti pirmenybę pabėgėlių grįžimui. Labai svarbu suderinti, išplėsti naujas Vyriausybės bazes ir pabėgėlių grįžimui sukurti esmines sąlygas. Taryba pareiškia savo nuomonę, kad bet kokia parama turėtų būti paskirstoma palaipsniui atsižvelgiant į stebimus tose srityse veiklos rezultatus. Šiame procese svarbų vaidmenį turi atlikti tarptautinis bendradarbiavimas.Europos Sąjungos tikslai ir prioritetai yra:- toliau teikti humanitarinę pagalbą pabėgėliams,- imtis trumpalaikių reabilitacijos priemonių Ruandos atžvilgiu koordinavimo, ypač aktualiausiose vandens ir elektros tiekimo srityse, taip pat švietimo, sveikatos apsaugos ir aprūpinimo būstu srityse, siekiant paskatinti pabėgėlių grįžimą ir jų sėkmingą reintegraciją,- palaipsniui ir tam tikromis sąlygomis atnaujinti bendradarbiavimą su Ruanda dėl plėtros,- inicijuoti nuoseklias priemones atlyginti ekonominę, ekologinę ir socialinę žalą tose su Ruanda besiribojančiose šalyse, kurias ypač palietė pabėgėlių krizė.Visos priemonės ir programos turi būti glaudžiai koordinuojamos tarp Komisijos ir valstybių narių.Europos Sąjunga taip pat mano, kad svarbu kaip galima anksčiau padidinti žmogaus teisių stebėtojų skaičių Ruandoje, ir pabrėžia, kad svarbu greitai išdėstyti visas Unamir pajėgas siekiant užtikrinti apsaugą nuo keršto ir persekiojimo aktų.Europos Sąjunga pabrėžia, kad svarbu įvykdyti teisingumą tų asmenų, kurie atsakingi už rimtus humanitarinės teisės pažeidimus, įskaitant genocidą, atžvilgiu. Šiuo požiūriu Europos Sąjunga mano, kad tarptautinio tribunolo įsteigimas yra būtina sąlyga sustabdant nebaudžiamumo tradiciją ir užkardant būsimus žmogaus teisių pažeidimus.Europos Sąjunga pabrėžia, kad ilgainiui tokius konfliktus turėtų spręsti pati Afrika, ir rekomenduoja stiprinti Afrikos vienybės organizacijos (OAU) pajėgumus sustabdant ir sprendžiant regioninius konfliktus.Europos Sąjunga taip pat išreiškia savo susirūpinimą nestabilia politine padėtimi Burundyje, kur didėja smurto aktų skaičius.--------------------------------------------------


title: 2015 m. rugsėjo 18 d. Tarybos sprendimas (ES) 2015/1581, kuriuo skiriamas Regionų komiteto Danijai atstovaujantis pakaitinis narys

text:
23.9.2015

               LT

               Europos Sąjungos oficialusis leidinys

               L 246/10

         TARYBOS SPRENDIMAS (ES) 2015/1581
   2015 m. rugsėjo 18 d.
   kuriuo skiriamas Regionų komiteto Danijai atstovaujantis pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Danijos Vyriausybės pasiūlymą,
   kadangi:

               (1)

               2015 m. sausio 26 d., vasario 5 d. ir birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Lotte CEDERSKJOLD ENGSIG-KARUP kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitiniu nariu skiriamas:

               —

               Steen BORDING ANDERSEN, Aarhus City Council Member

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. rugsėjo 18 d.

            Tarybos vardu

            Pirmininkė

         C. DIESCHBOURG

      (1)  OL L 20, 2015 1 27, p. 42.

      (2)  OL L 31, 2015 2 7, p. 25.

      (3)  OL L 159, 2015 6 25, p. 70.